Document ID: 32009D0502

32009D0502
L 171/27
SLUŽBENI LIST EUROPSKE UNIJE
ODLUKA VIJEĆA
od 19. siječnja 2009.
o sklapanju u ime Zajednice Sporazuma o znanstvenoj i tehnološkoj suradnji između Europske zajednice i Vlade Novog Zelanda
(2009/502/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno članak 170. zajedno s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Komisija je, u ime Zajednice, pregovorima dogovorila Sporazum o znanstvenoj i tehnološkoj suradnji s Vladom Novog Zelanda.
(2)
Sporazum je potpisan 16. srpnja 2008. u Bruxellesu pod uvjetom njegova kasnijeg sklapanja.
(3)
Sporazum bi trebalo odobriti,
ODLUČILO JE:
Članak 1.
Sporazum o znanstvenoj i tehnološkoj suradnji između Europske zajednice i Vlade Novog Zelanda (dalje u tekstu: Sporazum) ovime se odobrava u ime Zajednice.
Članak 2.
Komisija predstavlja Zajednicu i usvaja stajalište Zajednice koje će zauzeti u Zajedničkom odboru o znanstvenoj i tehnološkoj suradnji, uspostavljenom člankom 6. stavkom 1. Sporazuma u vezi s tehničkim izmjenama Sporazuma u skladu s člankom 6. stavkom 3. točkom (c) Sporazuma.
Članak 3.
Predsjednik Vijeća, u ime Europske zajednice, izdaje obavijest predviđenu člankom 13. stavkom 1. Sporazuma.
Sastavljeno u Bruxellesu 19. siječnja 2009.

Labels: 7
18
15
5